Document ID: 32008R0710

UREDBA KOMISIJE (ES) št. 710/2008
z dne 24. julija 2008
o določitvi koeficientov, ki se uporabljajo pri izračunu tržne cene Skupnosti za prašičje trupe za tržno leto 2008/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 43 Uredbe,
ob upoštevanju naslednjega:
(1)
Tržna cena Skupnosti za prašičje trupe iz členov 17 in 37 Uredbe (ES) št. 1234/2007 mora biti določena z ovrednotenjem cen, zabeleženih v vsaki državi članici, s koeficienti, ki odsevajo relativno velikost prašičje črede v vsaki državi članici.
(2)
Te koeficiente je treba določiti na podlagi števila prašičev, preštetih v začetku decembra vsakega leta v skladu z Direktivo Sveta 93/23/EGS z dne 1. junija 1993 o statističnih raziskovanjih, ki se izvajajo v prašičereji (2).
(3)
Glede na rezultate štetja iz decembra 2007 je treba določiti nove koeficiente za tržno leto 2008/2009 in razveljaviti Uredbo Komisije (ES) št. 846/2007 (3).
(4)
To uredbo je treba uporabljati od datuma začetka tržnega leta 2008/2009, tj. od 1. julija 2008.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Koeficienti iz členov 17 in 37 Uredbe (ES) št. 1234/2007 so določeni v Prilogi k tej uredbi.
Člen 2
Uredba (ES) št. 846/2007 se razveljavi.
Člen 3
Ta uredba začne veljati dan po objavi v Uradnem listu Evropske unije.
Uporablja se od 1. julija 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. julija 2008

Labels: 2
17
6